Jinjer

Jinjer – ukrainiečių progresyviojo metalo grupė, susiformavusi 2009 m.

Iš pradžių grupę 2009 m. susiformavo Maksym Futallaiev (vokalas), Dmitriy Oksen (gitara) ir Vyascheslav Okhrimenko (būgnai), tačiau oficiali grupės pradžia laikoma 2010 m., kai Tatiana Shmailyuk pakeitė Futallaiev vokaluose ir Roman Ibramkhalilov pakeitė Dmitriy Oksen kaip pagrindinis gitaristasOficiali Facebook paskyra. Biography. Žiūrėta 2019 m. lapkričio 21d..

 Istorija 

 Objects In Mirror Are Closer Than They Appear (2009) 
2009 m. išleistas promo-EP susideda iš 4 dainų, kurių vokalą atliko Maksym Futallaiev.
Netrukus po EP įrašymo, Maksym emigravo į JAV ir 2010 m. grupės vokalą peremė Tatiana ShmailyukFenrirXXII. Jinjer biografija. Žiūrėta 2019 m. Lapkričio 17d..

 Inhale, Don’t Breathe (2013) 
2011 m. prie grupės prisijungus boso gitaristui Eugene Abdukhanov, naujoji grupės sudėtis 2012 m. išleido EP „Inhale, Don’t Breathe“. Įrašą pastebėjo metalo muzikos bendruomenė ir Jinjer pradėjo turą savo lėšomis. 2012 m. pabaigoje grupę pastebėjo įrašų kompanija „The Leaders Records“, su kuria 2013 m. grupė išleido pirmąjį pilną albumą „Inhale, Don’t Breathe“.
Tais pačiais metais grupė buvo nominuota ir pripažinta Geriausia Ukrainos Metalo Grupe, šį apdovanojimą dar kartą laimėjo ir 2016 metaisgothiccque. Amino wiki . Žiūrėta 2019 m. lapkričio 28d..

 Cloud Factory (2014) 
Tęsdama sėkmę, 2014 m. grupė išleido antrąjį pilną albumą „Cloud Factory“, pradėjo turą Europoje. Vėliau šį albumą iš naujo išleido dabartinė Jinjer įrašų kompanija „Napalm Records“Ghost Cult Magazine, Dan Swinhoe Jinjer – Cloud Factory. Žiūrėta 2019 m. gruodžio 2d..
Nepaisant kylančios sėkmės, 2014 m. grupei buvo sudėtingi, grupės ateitis nebuvo aiški. Prasidėjus neramumams Ukrainos Donecko srityje grupė turėjo persikelti į LvovąFenrirXXII. Jinjer biografija. Žiūrėta 2019 m. lapkričio 29d.. Taip pat dėl nelaimingo atsitikimo grupė turėjo sustabdyti turą Europoje bei ieškoti naujo būgnininkoĮrašas oficialioje Facebook paskyroje FRIENDS, WE HAVE SOME TRAGIC NEWS FOR YOU. Žiūrėta 2019 m. gruodžio 4d.. Jinjer būgnininką pakeitė Dmitriy Kim, kuris grupėje grojo iki 2016 metųĮrašas oficialioje Facebook paskyroje Jinjer have a new member, so it’s time for the official announcement. Žiūrėta 2019 m. gruodžio 4d..

 King of Everything (2016) 
Po kelių pasaulinių turų, 2016 m. Jinjer išleido trečiąjį pilną albumą „King of Everything“ kartu su singlu „Pisces“. Singlo muzikos video greitai išpopuliarėjo ir sulaukė milijonų peržiūrųLoudwire Magazine, Graham Hartmann Jinjer Singer Didn’t Want 'Pisces' To Become So Popular. Žiūrėta 2019 m. Gruodžio 6d.. Jinjer išpopuliarėjo visame pasaulyje.
2016 m. Jinjer dainos vaizdo įrašas „I Speak Astronomy“ buvo pripažintas geriausiu muzikos video.
2018 m. Napalm Records iš naujo išleido „Cloud Factory“ albumą, papildytą dainų „Желаю – Значит Получу“ ir „A Plus or a Minus“ gyvomis versijomisR o c k 'N" L o a d Magazine, #Flashartmark JINJER – Set to Release Reissue of Second Album Cloud Factory . Žiūrėta 2019 m. gruodžio 4d..

 Micro (2019) 
2019 m. pradžioje Jinjer išleido 5 dainų EP „Micro“, kuris susilaukė tiek kritikų, tiek fanų pripažinimo. Ypatingas dėmėsys buvo skiriamas Tatianos Shmailyuk vokaliniams sugebėjimamsMetal Injection, Leon TK EP Review: JINJER Micro. Žiūrėta 2019 m. gruodžio 5d.. Grupės sprendimą išleisti EP vietoje pilno albumo nulėmė laiko stoka dėl augančio populiarumo bei turų paklausosDa Belly, Dave Shwartz JINJER – „Micro“ in America . Žiūrėta 2019 m. gruodžio 3d..

 Macro (2019) 
2019 m. pabaigoje išleistas ketvirtasis pilnas albumas „Macro“ kartu su „Napalm Records“.
Albume Jinjer tęsia progresyviojo metalo žanrą, bet ir įkomponuoja regio elementų dainoje „Judgement (& Punishment)“. „Macro“ dainų tekstų temos turi autobiografinių motyvų. „Pit of Consciousness“ aptaria grupės narių psichinės sveikatos problemas. „Home Back“ kalba apie karą Ukrainoje. „Retrospection“ užsimena apie „Micro“ (2019) dainoje „Dreadful Moments“ aptartą smurtą prieš vaikusMetal Noise, DJVapour Review: „Macro“ by Jinjer. Žiūrėta 2019 m. gruodžio 5d..

 Wallflowers (2021) 
2021 m. rugpjūčio 27 d. Jinjer išleido pilną albumą „Wallflowers“ kartu su singlais „Vortex“, „Mediator“ ir „Wallflower“.

 Kurybinis įkvėpimas 
Įtaką Jinjer kūrybai darė daug sunkiojo metalo, mirties metalo bei groove metalo grupių, tokių kaip Slayer, Pantera (grupė), Metallica, Death, Cannibal Corpse, Opeth, Cynic, Atheist, Meshuggah, Rage Against The Machine, Lamb Of God, Killswitch Engage, Divine Heresy, Periphery, Mudvayne, Karnivool ir The Twelve Foot Ninja.

Grupė įkvėpimo semiasi ir iš repo, hiphopo bei džiazoInvicta Magazine, Gavin Bronw INTERVIEW: Jinjer . Žiūrėta 2019 m. gruodžio 8d.. Regio motyvai stebimi dainose „Who Is Gonna Be the One“ (2014) ir „Judgement (& Punishemnt)“ (2019)Loudwire Magazine, Graham Hartmann Jinjer Go Reggae on New Song ‘Judgement (& Punishment)’, Announce ‘Macro’ Album. Žiūrėta 2019 m. gruodžio 6d..

 Nariai 

 Dabartiniai 
 Tatiana Shmailyuk (vokalas)
 Roman Ibramkhalilov (gitara)
 Eugene Abdukhanov (bosinė gitara)
 Vladislav Ulasevich (būgnai)

 Buvę 
 Maksym Futallaiev (vokalas) (2009)
 Dmitriy Oksen (gitara) (2009–2016)
 Vyacheslav Okhrimenko (būgnai) (2009–2011)
 Oleksandr Koziychuk (būgnai) (2011–2013)
 Eugene Mantulin (būgnai) (2013–2014)
 Dmitryi Kim (būgnai) (2014–2016)

 Diskografija 
Studijiniai albumai
Cloud Factory (2014, perleistas  2018)
King of Everything (2016) 
Macro (2019)
Wallflowers (2021)

EP
Objects in Mirror Are Closer than They Appear (2009)
Inhale, Do Not Breathe (2012, perleistas 2013)
Micro (2019)

Gyvo garso albumai
Alive in Melbourne (2020)

 Išnašos 

Kategorija:Ukrainos atlikėjai
Kategorija:Metalo atlikėjai